貓另外一樣喺營養上唔尋常嘅嘢係佢哋嘅身體唔識自己生產牛磺酸（taurine）如果冇咗呢種營養，貓會好快噉出現黃斑部退化，而且佢哋嘅視網膜會慢慢噉分解令到佢哋盲，仲會令到佢哋嘅心肺同埋繁殖系統功能受障礙，如果係未成年嘅貓，牛磺酸短缺仲會令到佢哋嘅中央神經系統發育有問題。